શહેરમાં 7 જુલાઇ 2009ના રોજ અમદાવાદમાં લઠ્ઠાકાંડ સર્જાયો હતો. જેમાં ઝેરી દારૂ પીવાને કારણે ઓઢવમાં 124 વ્યકિતઓનાં મોત થયાં હતાં જ્યારે મજૂર ગામમાં 23 વ્યકિતઓનાં મોત થયાં હતાં. 175 લોકોને ઝેરી દારૂની અસર થઇ હતી. જે પૈકી 40 જેટલા લોકોની આંખ પણ જતી રહી હતી. આ કેસની તપાસ ક્રાઇમ બ્રાંચને સોંપવામાં આવી હતી. જેમાં ક્રાઇમ બ્રાંચે બન્ને કેસમાં વિનોદ ડગરી સહિત 62 આરોપીની ધરપકડ કરી હતી. અમદાવાદની સેશન્સ કોર્ટમાં વર્ષ 2010થી બન્ને કેસની ટ્રાયલ શરૂ કરવામાં આવી હતી. ફેબ્રુઆરી 2014માં સુપ્રીમ કોર્ટમાં આરોપીઓએ જામીન અરજી ફાઇલ કરી હતી. આ જામીન અરજીમાં લઠ્ઠાકાંડના કેસનો ઝડપી નિકાલ આવે તે માટે કેસ ડે ટુ ડે ચલાવવા સુપ્રીમ કોર્ટે આદેશ કર્યો હતાે.